Έχοντας υπόψη την ΚΥΑ αριθμ Δ1α/ΓΠ.οικ. 16838 (ΦΕΚ 783/10-03-2020) και το με αρ. 113/12-3-2020 «Οδηγίες εφαρμογής της με αρ. πρωτ. Δ1α/ΓΠ.οικ. 16838/10-3-2020 ΚΥΑ στα Ανώτατα Εκπαιδευτικά Ιδρύματα», στα οποία αναφέρεται η απαγόρευση της λειτουργίας των Βιβλιοθηκών, παρακαλούνται οι Γραμματείες των Τμημάτων να αποστέλλουν συγκεντρωτικές καταστάσεις των προς ορκωμοσία φοιτητών τους (προπτυχιακών και μεταπτυχιακών) στο e-mail των Βιβλιοθηκών, κατά περίπτωση:

* Βιβλιοθήκης Πανεπιστημιούπολης Άλσους Αιγάλεω library1@uniwa.gr
* Βιβλιοθήκης Πανεπιστημιούπολης Αρχαίου Ελαιώνα library2@uniwa.gr

αναγράφοντας το ονοματεπώνυμο, πατρώνυμο και τον (νέο) αρ. μητρώου τους, ώστε να γίνεται ο έλεγχος από την υπηρεσία μας περί μη οφειλής βιβλίων.

Ακολούθως, η ενημερωμένη συγκεντρωτική κατάσταση θα επιστρέφεται ηλεκτρονικά στις γραμματείες. Για τους φοιτητές που παρουσιάζουν εκκρεμότητες, η βιβλιοθήκη θα επικοινωνεί μαζί τους, προκειμένου να διευθετηθεί το θέμα τους και εν συνεχεία θα ενημερώνεται η γραμματεία.

Το ίδιο ισχύει και για το Ιδρυματικό Αποθετήριο «Ωκεανίς» της Πανεπιστημιούπολης Αρχαίου Ελαιώνα.